**David Allan** (13. februar 1744–6. august 1796) var ein skotsk målar på 1700-talet.

David Allan var fødd i Alloa sentralt i Skottland på eigedommen til jarlen av Mar.
Han studerte målarkunst ved akademiet til Foulis i Glasgow. Med støtte frå jarlen av Mar og lord Cathcart drog han i 1764 til Roma, der han var i elleve år. Der studerte han under Gavin Hamilton og kopierte gamle meisterar. Allan utvikla han ein nyklassisistisk stil med historiske motiv. 

I 1771 sende han to måleri, *Pompey the Great after his Defeat* og *Cleopatra Weeping Over the Ashes of Mark Antony* (begge no tapte) til Royal Academy-utstillinga i London. I 1773 vann han gullmedalje frå Accademia di San Luca for *Hector’s Farewell from Andromache* og *Origin of Portraiture*.

Målaren vende tilbake frå Roma i 1777, og var ei stund i London, der han hovudsakleg måla protrett. I 1780 flytta han til Edinburgh, og etterfølgde Alexander Runciman som direktør for Kunstakademiet i Edinburgh i 1786.

Allan blei ein etterspurd portrettmålar, og måla særleg skotske mesenar. Han måla også folkelivsskildringar, og var gjennom dette ein føregangar for David Wilkie. Dei humoristiske draga i Allan si kunst skaffa han tilnamnet «den skotske Hogarth», sjølv om han mangla den satiriske snerten til Hogarth. 
Han laga illustrasjonar som *Illustrations of the Gentle Shepherd* til Allan Ramsay sitt dikt «The Gentle Shepherd», og James Macpherson sine Ossian-dikt.

Ein av elevane hans var Alexander Carse, som viser påverknad frå Allen i dei tidlege verka sine.

Han døydde i Edinburgh og blei gravlagd ved Old Calton Burial Ground der. Royal Scottish Academy stod for gravsteinen hans, som har eit portrett i relieff av kunstnaren.

Galleri
-------

* Thomas Graham, Baron Lynedoch (ca. 1769)*Thomas Graham, Baron Lynedoch* (ca. 1769)
* Anne Forbes (1781)*Anne Forbes* (1781)
* William Inglis, c 1712 - 1792. Surgeon and Captain of the Honourable Company of Edinburgh Golfers (1787)*William Inglis, c 1712 - 1792. Surgeon and Captain of the Honourable Company of Edinburgh Golfers* (1787)
* Catherine Bruce of Clackmannan (1790)*Catherine Bruce of Clackmannan* (1790)
* Children of Henry Dundas*Children of Henry Dundas*
* The Black Stool, or Stool of Repentance*The Black Stool, or Stool of Repentance*

*A Highland Dance* (1780)

Kjelder
-------

1. 1 2 3   *Encyclopædia Britannica* si 11. utgåve artikkel «Allan, David», eit leksikon som i dag er offentleg eigedom.
2. 1 2 3  Peter Walch. "Allan, David." Grove Art Online. Oxford Art Online. 11 Apr. 2012.
3. ↑  Duncan Macmillan, *Scottish Art 1460-2000*, Mainstream, 2000
4. ↑  Lucy Dixon, ‘Carse, Alexander (bap. 1770, d. 1843)’, Oxford Dictionary of National Biography, Oxford University Press, 2004; online edn, Oct 2006 accessed 12 Oct 2013

* *Denne artikkelen bygger på «David Allan» frå Wikipedia på svensk, den 14. januar 2020.*
	+ *Wikipedia på svensk oppgav desse kjeldene:* *Nationalencyklopedin* multimedia plus, 2000
* *Denne artikkelen bygger på «David Allan» frå Wikipedia på dansk, den 14. januar 2020.*
	+ *Wikipedia på dansk oppgav desse kjeldene:*

* Denne artikkelen baserer seg heilt eller delvis på det danske Salmonsens konversationsleksikon 2. utgåve (1915–1930).

---

* *Denne artikkelen bygger på «David Allan (painter)» frå Wikipedia på engelsk, den 14. januar 2020.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* SUDOC
* ULAN

 |